Toxunmaq istədiyim bir məsələ də ayrı-ayrı iş adamlarından aldığımız müraciətlərlə bağlıdır. İş elə gətirib ki, mən bundan əvvəlki çıxışlarımda da bu məsələyə toxunmuşam. Bir sıra dövlət orqanları, xüsusilə Vergilər Nazirliyi, sadəcə olaraq, vergi yox, xərac yığmaqla məşğul olur. İlin müxtəlif fəsillərində, xüsusilə kvartallarda, ilin yekununda bu idarənin işçiləri biznes strukturlarının üzərinə düşərək onlardan qanunsuz ödənişlər tələb edirlər. Təəssüflər olsun ki, bu, kütləvi, istisnasız xarakter daşıyır, bir qayda olaraq heç bir qanuna söykənmir.